|  |  |  |
| --- | --- | --- |
| Behandling i Kommunestyret | 06.03.2018 | PS 12/18 |

Sigmund Gråbak bes vurdert sin habilitet i saken. Han er grunneier. Gråbak erklæres inhabil etter fvl § 6a, og fratrer møtet. Som vara inntrer Asbjørn Buklev.

Endringsforslag fra SV v/ forslagsstiller Anne Sørtømme

S4 forblir regulert som henholdsvis LNF- område og grøntstruktur. Gjeldende krav om tilbakeføring av putballparken til LNF opprettholdes.

Endringsforslag fra SP v/ forslagsstiller Fritz Arne Haugen
Status eiendom 136/1 festenr 2 endres til boligformål, farge gul.

*Votering:*

Endringsforslag om S4: Forslaget fikk 2 stemmer og falt (1SV, 1 MDG)

Endringsforslag eiendom 136/1: Forslaget fikk 7 mot 30 stemmer, og falt (7 SP)

Rådmannens innstilling ble deretter enstemmig vedtatt.

# Vedtak:

Melhus kommune vedtar i medhold av PBL § 12-12 områdeplan for Ler sentrum med tilhørende plankart, bestemmelser, planbeskrivelse, ROS analyse og vedlegg.

Bestemmelse 7.11 får følgende ordlyd:
*«Før det kan gis tillatelse til tiltak innenfor område SN, S2, BKF2 og BT1 skal o\_kv3 opparbeides iht. plankartet og gjeldende vegnorm og gatelysnorm.»*Det legges til grunn at anleggsbidrag på kr. 1,0 mill. fra Bane NOR er tilstrekkelig for å innfri rekkefølgekravet i reguleringsbestemmelse 7.14. Med dette tas vilkår vedrørende bestemmelser 7.11 og 7.14 fra Bane NOR til følge.

Samtidig oppheves følgende reguleringsplaner innenfor planområdet:

* 2010 001 Skjesbakkplassen, boligformål
* 2003 013 Mindre endring av reguleringsplan Boligområde og barnehage Ler I, boligformål
* 2002 007 Ler II (mindre vesentlig endring), skole/bhg, boligformål, lek, grønnstruktur
* 2004 003 Regulering for del av Ler sentrum gnr 135/10, bolig, forretning, kontor, parkering og lek
* 1996 007 Nytt kryssingsspor på Ler, jernbaneformål, avkjørsler